รชตะ หัมพานนท์

**รชตะ หัมพานนท์** (ชื่อเล่น : แจม) เป็นนักแสดงและนายแบบชาวไทย ปัจจุบันเป็นนักแสดงในสังกัด เดอะ วัน เอ็นเตอร์ไพรส์ มีชื่อเสียงจากบทบาท "จิว" ในละครเรื่อง *[[คุณชาย]]* ซึ่งออกอากาศทางช่องวัน 31

## ประวัติและการศึกษา
รชตะ หัมพานนท์ มีชื่อเล่นว่า แจม เกิดเมื่อวันที่ 8 กุมภาพันธ์ พ.ศ. 2538 ที่จังหวัดบึงกาฬ ต่อมา ครอบครัวของรชตะได้ย้ายมาอาศัยที่ อำเภอนายูง จังหวัดอุดรธานี ทำให้เขาเติบโตและเข้ารับการศึกษาขั้นพื้นฐานที่นั่น   

จบการศึกษาระดับมัธยมศึกษาจากโรงเรียนน้ำโสมพิทยาคม อำเภอน้ำโสม จังหวัดอุดรธานี และจบการศึกษาระดับปริญญาตรีจากคณะครุศาสตร์ สาขาศิลปศึกษา แขนงดนตรี (เอกกีตาร์) มหาวิทยาลัยราชภัฏเลย โดยในขณะที่รชตะศึกษาอยู่ในระดับอุดมศึกษา เขาเคยประกวดและได้รับตำแหน่งเดือนของมหาวิทยาลัยเมื่อปี พ.ศ. 2556 อีกด้วย 

## อาชีพในวงการบันเทิง

### การเดินแบบและนักแสดงตัวประกอบ
ก่อนที่รชตะจะเข้าสู่เส้นทางการเป็นนักแสดงนั้น เขาได้เคยเดินสายประกวดเป็นนายแบบของเวทีต่าง ๆ และได้รับรางวัล เช่น รางวัลรองชนะเลิศอันดับ 1 จากการประกวดเวที แม็คยีนส์ ซูเปอร์โมเดล ที่จังหวัดขอนแก่น ในปี พ.ศ. 2556 การประกวด GSB Gen Campus star 2016 ประจำภาคกลาง ในปี พ.ศ. 2559 โดยสามารถผ่านเข้ารอบ 5 คนสุดท้าย รวมไปถึงการประกวดเวทีใหญ่ระดับประเทศอย่าง Mister Grand International Thailand 2017 ในปี พ.ศ. 2560 โดยเขาได้รับรางวัลชนะเลิศ และได้เป็นตัวแทนประเทศไทยในการประกวด Mister Grand International 2017 ณ เมืองบีกัน ฟิลิปปินส์ ทั้งยังได้คว้ารางวัลรองชนะเลิศอันดับ 1 รวมถึงรางวัลพิเศษอย่างรางวัลมิสเตอร์แฟชั่นสไตล์ มิสเตอร์เบลีชัวร์ มาครองอีกด้วย 

หลังจากนั้น รชตะก็ได้เป็นนายแบบ ทั้งเดินแบบและถ่ายแบบ เมื่อเป็นนายแบบมาสักระยะ เขาก็ได้เริ่มผันตัวเข้าสู่งานด้านการแสดง โดยเริ่มจากการเป็นนักแสดงประกอบฉาก (ตัวประกอบ) ในโฆษณา พร้อมกับแคสต์งานต่าง ๆ ทั้งละครโทรทัศน์ ภาพยนตร์ โฆษณา และมิวสิควิดีโอ ไปด้วย นอกจากนี้รชตะแสดงละครเวทีด้วย จนกระทั่งวันหนึ่ง รชตะได้ตัดสินใจส่งประวัติของตัวเองไปที่รายการ *รู้ไหมใครโสด* ที่ออกอากาศทางช่องวัน 31 แล้วได้เข้าร่วมเป็นปรัศนีคนหนึ่งในรายการดังกล่าว เมื่อเดือน ธันวาคม พ.ศ. 2562 ทำให้ ถกลเกียรติ วีรวรรณ พบเห็นเขาและได้เรียกตัวให้มาคัดเลือกเพื่อเป็นนักแสดงใหม่ของช่องวัน 31 ในที่สุด รชตะก็ได้เซ็นสัญญาเป็นนักแสดงในสังกัดเดอะ วัน เอ็นเตอร์ไพรส์    

### นักแสดงเต็มตัวและการโด่งดัง
ผลงานด้านการแสดงเต็มตัวเรื่องแรกของรชตะกับทางช่องวัน 31 คือ ผลงานละครซิตคอมเต็มตัวเรื่องแรก คือ *รักนะขอรับ* โดยรับบทเป็น "ยอด" ซึ่งเป็นพระเอกของเรื่อง ในปีถัดมา รชตะได้รับโอกาสให้แสดงละครเรื่อง *[[เวลากามเทพ]]* ซึ่งออกอากาศในช่วงเวลาหลังข่าวภาคค่ำ โดยรับบทเป็น "ศรุต" ด้วยบทบาทที่ได้รับในละครเรื่องนี้ ทำให้รชตะเริ่มเป็นที่รู้จัก อีกทั้งยังทำให้ตัวเขาเอง รวมถึง ศรุชา เพชรโรจน์ เป็นที่กล่าวขวัญและชื่นชอบในหมู่ผู้ชม แม้ว่าพวกเขาจะมีบทบาทเป็นพระรองและนางรองของเรื่องก็ตาม และในปีเดียวกันนี้ รชตะก็มีผลงานละครโทรทัศน์ออกอากาศอีกเรื่อง นั่นคือ ละครเรื่อง *คุณชาย* ที่เขารับบทเป็น "จิว" โดยแสดงคู่กับ ธนภัทร กาวิละ ทำให้เขาเป็นที่พูดถึงในวงกว้างและมีผู้คนให้ความสนใจเป็นอย่างมาก ละครเรื่องนี้จึงถือเป็นผลงานแจ้งเกิดของรชตะในวงการบันเทิง ส่งผลให้เขาเป็นที่รู้จักและมีแฟนคลับเพิ่มมากขึ้น ทั้งในประเทศไทยและในต่างประเทศ จนกระทั่งได้ขึ้นแท่นพระเอกเรื่องแรกคือละคร *[[เรือนโชนแสง]]* และมีผลงานซีรีส์เรื่อง *[[ฆาตกรรมจำไม่ได้]]* รวมถึงมีผลงานเป็นที่รู้จักคือละครเรื่อง *[[ตามหารักที่เธอลืม]]*   

## ผลงาน
### ละครโทรทัศน์ / ซีรีส์

### ซิตคอม

### มิวสิควิดีโอ

### ผลงานอื่น
* ละครเวทีเรื่อง คุณครูจอมเพี้ยน นักเรียนจอมป่วน 
* ละครเวทีเรื่อง ลอดลายมังกร เดอะมิวสิคัล
* ภาพยนตรเรื่อง สิ้น 3 ต่อน 

### พิธีกร
* รายการ นานาน่า (NANANA) ช่อง GMM25 รายการเพลง วาไรตี้สารพัดเรื่องทั้งเทรนดี้ และดนตรีเพราะๆ (สลับกันดำเนินรายการร่วมกับพิธีกรอื่นๆ อีกหลายท่าน อาทิ แพรวา บุนนาค , ปรัตถกร คัยนันทน์ , ศิวาวุธ ปุตระเศรณี เป็นต้น)

### ผลงานเพลง

### การประกวดนายแบบ

## รางวัลและการเสนอชื่อเข้าชิง

## อ้างอิง

หมวดหมู่:ชาวไทยเชื้อสายจีน
หมวดหมู่:นักแสดงละครโทรทัศน์ชายชาวไทย
หมวดหมู่:บุคคลจากจังหวัดบึงกาฬ
หมวดหมู่:นักแสดงสังกัดช่องวัน
หมวดหมู่:บุคคลจากมหาวิทยาลัยราชภัฏเลย
หมวดหมู่:พุทธศาสนิกชนชาวไทย
หมวดหมู่:นักร้องทีป็อป